كرنتينا نائل الطوخى ... كأنك رسمت لوحة جميلة ثم سكبت عليها الحبر فشوهتها بيديك. رواية ممتعة بشكل رهيب .. طريقة السرد و الأحداث و التخيل المستقبلى سوداوى لكنه واقعى .. و أنك تعيش فى الرواية مع اجيال متواصلة بوصف دقيق وشيق فى نفس الوقت ... كل الحاجات دى مش اى حد يقدر يجمعها فى رواية بالشكل ده .. و ده سبب اقتناعى بانبهار معظم الناس بيها. على الجانب الاخر .. الفاظ اباحية عامية لا تنتمى لأى نوع من الكتابة أو الادب .. كل ابطال الرواية يسبون الدين و يشتمون بشتائم سوقية صريحة بما فيهم البطلات ... كل الابطال و البطلات يشربون الحشيش .. كل الابطال و البطلات يمارسون العادة السرية .. و اذا كبروا قليلا مارسوا الجنس حرامه و حلاله .. مع وصف دقيق مبالغ من. الكاتب فى كليهما... صحيح أن الواقع به كل ذلك ... و لكن لا تجبرنى على جعل كل الناس فى نظرى مجرد عاهرون. الرواية كأنها فيلم سينمائى لخالد يوسف .. قصته رائعة لكنه يصر على اقحام قبلة او مشهد جنسى و ان كان غير. مبرر ... و لكن لمجرد جعله منتج يسوقه كم من الاباحية. الكاتب فى حد ذاته بيناقض نفسه و بيخلينى اناقض نفسى معاه .. رواية رائعة مشوهة باباحية اغلبها ليس مبررا و ده خلانى اقرر مقراش تانى لنائل الطوخى .. لكن بعد الرواية دى هرجع لكل اعماله السابقة .. و اتمنى متكونش كويسة بس بقد ما هى اباحية من غير مبرر
reviews (hotels, books, movies, products and a few airlines)